יצחק עטייה

רבי יצחק עטיה (סביב ה'תקט"ו, 1755 - ה'תק"ץ, 1830) היה פוסק הלכה, פרשן תלמודי ומקראי, דיין וראש ישיבה בחלב שבסוריה בשלהי המאה השמונה עשרה ובתחילת המאה התשע עשרה. מחבר ספרים רבים.
קורות חייו
נולד בחלב לאביו רבי ישעיה,מחבר השו"ת 'בגדי ישע' ותלמידו של חכם יהודה קצין, שלימד אחר כך גם את בנו, חכם יצחק עטיה. למד אצל חכמי העיר, בין השאר אצל רבי יהודה קצין. התחתן עם לאה בת מנחם שבתי, ונולדו להם שלוש בנות. שתיים מהבנות מתו בחיי אימן, שנפטרה ממחלה קשה בגיל צעיר. הבת השלישית שנותרה נפטרה לאחר אימה כעבוד זמן קצר. לאחר פטירת אשתו, התחתן עם סבתיה בתו של חכם אברהם סתהון, ונולדו להם כמה בנים ובנות. רבי יצחק חלה במגפה של שנות תקנ"א ותקנ"ב, ובמשך ששה חודשים היה מרותק למיטתו, ובאותה המגפה שיכל אחד מבניו.ראו בהקדמה לספרו 'זרע יצחק'. בתקפ"ב שיכל את בנו משה שמת מרעידת אדמה.

רבי יצחק התיידד עם החיד"א והחליף עמו שאלות ותשובות בהלכה.ראו למשל: שו"ת יוסף אומץ סימן קד. וכן התיידד עם הרב אליהו קצין.ראו קונטרס אות לטובה דף כא.

 פטירתו 
נפטר בשנת תק"ץ (1830), כפי הנראה בעיר ליבורנו.

 משפחתו 
מבניו ידועים רבי אברהם, רבי דוד, רבי יעקב ואליהו. וכן ידועים כמה מבנותיו, ביניהן רחל סבתו של הרב שלום הדאיה.ראו: תפארת בנים אבותם עמ' 91.

 פסיקות הלכתיות 
 אם מאיימים על אדם שאם לא ילבין פני חבירו ברבים - יהרגוהו, הוא לא חייב להיהרג, אך רשאי להיהרג.משרת משה הל' יסודי התורה פרק ה הלכה ז.
 סומא רשאי לעלות לתורה.קונטרס אות לטובה אות לא. 
 בפורים, ברכת 'הרב את ריבנו' נאמרת רק בציבור ולא ביחיד.קונטרס אות לטובה סימן לב.
 אומרים ספק ברכות להקל נגד הכרעת מרן הבית יוסף.קונטרס אות לטובה אות כא.
 אין להתדיין בערכאות של גוים, אפילו אם הם דנים כדין תורה.קונטרס אות לטובה סוף סימן מא.

ספריו
רבי יצחק עטיה כתב שבעה ספרים, ופעל להדפיסם בליבורנו, מסע שארך לו שבע שנים. במסעו עבר בארץ ישראל וביקר בצפת וטבריה, ואחר כך נדד למצרים ומשם לליבורנו.ראו: ספר תפארת בנים אבותם עמ' 92. רבי יצחק המשיך להתגורר בעיר במשך חמש שנים תוך שהוא ממתין להדפסת ספריו.
 זרע יצחק על התורה
ויקרא יצחק על התורה
 זכות אבות - על פרקי אבות
 רוב דגן - על התלמוד (יצא לאור במהדורה חדשה ב' חלקים בשנת תשפ"ג https://hebrewbooks.org/66591, https://hebrewbooks.org/66680)
 תנא ושייר הכולל חידושים בעניינים שונים
 משרת משה על הרמב"ם
אשת חיל
פני המים - על פירוש רש"י והרא"ם למקרא.
אות לטובה - חקירות הלכתיות (יצא במהדורה חדשה בשנת תשפ"ג https://hebrewbooks.org/pdfpager.aspx?req=67024&pgnum=1 ).
דורש טוב - דרשות
עקב ענוה - על מדת הענוה

קישורים חיצוניים
 ;



 הערות שוליים 

קטגוריה:ילידי 1755
קטגוריה:רבני ארם צובא
קטגוריה:נפטרים ב-1830